**ПРОЕКТ**

**Становище по екологична оценка**

**№ ПВ–5–VI-ЕО/2019 г.**

На основание чл. 82, ал.4 от Закона за опазване на околната среда (ЗООС), чл. 26, ал. 1, т. 1 от Наредбата за условията и реда за извършване на екологична оценка на планове и програми (Наредба за ЕО, ДВ бр. 57/2004г. посл.изм. и доп.), във връзка с чл. 31, ал. 4 от Закона за биологичното разнообразие и чл. 37, ал. 4 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/2007г.посл.изм. и доп.)

**Съгласувам**

*Подробен устройствен план – План за регулация и застрояване* (ПУП-ПРЗ) и *Парцеларен план* (ПП) „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване, в рамките на имот с №59032.14.60, с. Първенец, община Родопи, област Пловдив

**Възложител: Община „Родопи“ – Област Пловдив,** ЕИК000472200,гр. Пловдив, ул. „Софроний Врачански“, №1А

**Кратка характеристика на проекта за ПУП-ПРЗ ПП:**

Настоящият ПУП-ПРЗ и ПП се разработва на основание Решение на Общински съвет „Родопи“-област Пловдив №391, взето с протокол № 21 от 23.12.2014г, с което е одобрено задание за разработване на ПУП, съгласно чл. 125, ал.1 от ЗУТ. Със същото Решение се разрешава да се изработи проект за *Подробен устройствен план – План за регулация и застрояване* (ПУП-ПРЗ) и *Парцеларен план* (ПП), съгласно чл. 124а, ал. 1 и ал. 5 от ЗУТ, на земеделска земя за процедура за промяна на предназначението, съобразно изискванията на ЗОЗЗ и ППЗОЗЗ, представляващ поземлен имот с ИД 59032.14.60, местност „Чакъла“, с. Първенец за обект: „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване“, разширение на полски пътища, трасета за външно водоснабдяване, канализация, електроснабдяване. С настоящото Решение на Общински съвет „Родопи“ се дава и предварително съгласие за провеждане на трасета на техническа инфраструктура, които преминават по имоти публична общинска собственост.

Подробния устройствен план обхваща поземлен имот с идентификатор 59032.14.60, с обща площ на имота 174,679дка., м. „Чакъла“, с. Първенец, община Родопи, област Пловдив, с трайно предназначение на територията „земеделска“ и с НТП „за кариера за пясък, чакъл и глини за строителна керамика“.

С настоящият проект се цели да се създадат устройствени условия за осъществяване на инвестиционно намерение, съобразно действащите нормативни изисквания, да се изготви ПУП-ПРЗ и ПП за имота като се образува УПИ за „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване“.

С проекта за ПУП – ПРЗ и ПП са разработени и схеми за трасета на външен водопровод, за външно ел. захранване и за нова пътна връзка за УПИ *„*Депозаинертниотпадъцисъссъоръжениезатретиране *–* инсталациязатретираненастроителниотпадъци*,* сцелпоследващотоимоползотворяване*”*.

Съгласно предоставената информация в Доклада по ЕО, засегнатият с ПУП-ПРЗ и ПП имот обхваща територията на бивша кариера за добив на инертни материали – чакъли и пясъци.В границите на ПИ с идентификатор 59032.14.60 се предвижда обособяване на депо за инертни отпадъци с обща площ от 53 дка. Депото ще бъде представено от една клетка. Капацитетът на депото (нето) се предвижда да достигне около 400 000 м3.

На обекта ще се извършва рециклиране на строителните отпадъци с цел получаване на годни за употреба фракции строителни материали.

В рамките на инсталацията за рециклиране на строителни отпадъци и отпадъци от разрушаване (СООР) се предвижда обособяване на няколко производствени участъка:

* Входно-изходна зона с бариери, КПП, кантар и съоръжение за измиване на автомобилни гуми с площ около 2 дка;
* Производствен участък на трошачно-пресевната инсталация на обща площ около 40 дка, включващ:
* складови площи за съхранение на постъпващи количества СООР, вкл. за временно съхранение на постъпващите отпадъци със съмнение за замърсяване;
* предварително сортиране (ръчно), разглобяване, раздробяване и др.;
* трошачно-пресевна инсталация;
* площи за временно съхранение на готова продукция (фракции);
* площадка за контейнери за временно съхранение на рециклируеми отпадъци, като метали, дървесина, пластмаси и др.;

Инсталацията за рециклиране на отпадъци от строителство и разрушаване се предвижда да е с проектен капацитет 100 000 т/год. Подложените на рециклиране строителни отпадъци ще преминават през няколко етапа – сортиране; предварително раздробяване (ще се извършва с хидравлична ножица или хидравличен чук); натрошаване чрез няколко вида машини (компресиращи челюстни, конусни както и роторни трошачки); отстраняване на метали (същите няма да се подлагат на никаква обработка на обекта); пресяване през пресевна мобилна инсталация; вътрешно транспортиране; пречистване на фракционните материали.

Потокът строителни отпадъци и отпадъци от разрушаване ще включва смесени строителни отпадъци, както и отделни потоци разделно събрани и транспортирани земни маси, смеси от керамични отпадъци, бетон, асфалти.

С настоящият план се предвижда и обособяване на площи за допълнително разширение на инсталацията за рециклиране с други технологични възли, свързани с управлението на отпадъците от строителство и разрушаване:

* инсталация за сепариране на строителни отпадъци и отпадъци от разрушаване на площ около 14 дка;
* инсталация за промиване на отделни фракции от разделения материал с цел подобряване на качеството им, инсталации за производство на изделия от отделените фракции и др. на площ около 15 дка;
* инсталация за оползотворяване на получените фракции, с площ около 13 дка;
* с ПУП-ПРЗ, на площадката се предвижда и площ за бетонов център, за собствени нужди, без да се продава и изнася извън площадката произведения бетон.

Площадката за разполагане на трошачно-пресевната инсталация се предвижда да бъде с бетонова настилка. Останалата част от територията на площадката ще е с макадамова настилка, изградена от баластра или от рециклирани материали, произведени от самата трошачно-пресевната инсталация.

Асфалто-бетонова настилка се предвижда за площадката за временно съхранение на СО, за които има съмнение за замърсяване, докато се извършат необходимите изпитвания и/или се организира депонирането им по съответния ред в съответен клас депо.

Участъците за съхранение на готови продукти (фракции), както и площите за разполагане на контейнери за рециклируми и оползотворими материали се предвиждат с настилка от несортиран трошен камък, произведен от трошачно-пресевната инсталация.

С ПУП-ПРЗ е предвидена и площ за обособяване на административно-битова сграда, с необходимите санитарно-битови помещения, офис и помещение за съхранение на документация.

Разработени и разгледани в ДЕО са схеми на трасета за електроснабдяване, водоснабдяване, канализация и пътна мрежа:

Електросабдяване - захранването на поземления имот с ел. енергия ще става от новоизграден трафопост тип БКТП 20/0,4 кV, 400 кVА, който ще бъде оразмерен за 270 кW мощност. Той ще се монтира на границата на имота с лице към уличната регулация.

Новото БКТП ще бъде с два кабелни входа на страна 20 кV. Присъединяването на страна 20 кV на новото БКТП за обекта ще стане подземно, с кабели 20 кV от съществуващо БКТП „Химкомерс”.

Дължината на трасето на кабелите 20 кV ще бъде 409 м, а сервитутната им зона - 1640 м2.

 Водоснабдяване - водоснабдяването на обекта ще се осъществява с две цели:

 Питейно**-**битововодоснабдяване: ще се осъществява от водопроводната мрежа, след присъединяване към нея. Предвидено е захранване от крайната точка на съществуващ уличен водопровод с Ф80. Проектният водопровод ще бъде с полиетиленови тръби /PEHD/ с диаметър ф*90*, осигуряващ захранване на противопожарни хидранти по дължина на трасето, до входа на обекта. Трасето на водопровода е в общински пътища. Трасето на бъдещият водопровод ще се прокара изцяло в сервитута на съществуващ път, изключение прави, въздушно преминаване над напоителен открит канал, след което отново преминава в рамките на сервитута на съществуващ път.

ПроизводствениводииводизаППнужди:

Предвижданото количество вода за технологични цели е до 10 000 м3/год.:

* за промиване на фракциите, отделени от трошачно-пресевната инсталация;
* за оросяване на площи за разтоварване на отпадъци;
* за оръдия за водна мъгла с цел контролиране на запрашаването на площадката;
* за производство на бетонови изделия на площадката;
* за поливане на зелени площи до 100 м3/год.;
* за ПП нужди.

За осигуряването й се предвижда изграждане на 2 броя тръбни кладенци /ТК/, Ф200, с дълбочина до 20 метра.

Отпадъчни води - С ПУП-ПРЗ е предвидено формираните битово-фекални отпадъчни води да се събират във водоплътна изгребна яма с периодично извозване до ГПСОВ за пречистване. Производствените отпадъчни води ще се формират от промиване на фракции от трошачно-пресевната инсталация, за които се предвижда механично пречистване-утаяване и повторно използване.

Транспортен достъп – разработени са два варианта:

Вариант1 – отклонение от път за с. Златитрап

* обща дължина 3000 м., от които;
* 500 м – реконструкция и 2500 м – нов път.

Трасето ще започва от пътя за с. Златитрап, преминава в южна посока по съществуващи селскостопански пътища, като на три места трасето ще пресича напоителни канали.

Вариант2 – отклонение от път за с. Първенец

* Обща дължина 1750 м., от които;
* 600 м – реконструкция; 1000 м – нов път; 150 м – мост.

Ще се осигури достъп до източната страна на площадката, като пътят ще се отклонява от пътя за с. Първенец по съществуващ асфалтов път. Общата дължина на трасето е 1725 м. По вариант 2 ще се обособят кръстовища, за да не се прекъсват пътищата, тъй като в момента се използват съществуващите пътни участъци.

За осигуряването на транспортен достъп до площадката, обект на настоящия ПУП – ПРЗ, възложителят възнамерява да разработи и двата упоменати варианта.

**поради следните мотиви:**

1. С настоящият проект се цели да се създадат устройствени условия за осъществяване на инвестиционно предложение, съобразно действащите нормативни изисквания, да се изготви ПУП-ПРЗ и ПП за имота като се образува УПИ за „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване“.
2. С писмо на РЗИ-Пловдив изх. № 128-1/20.06.2019г. е изразено положително становище по доклада за екологична оценка:

2.1 Предвид разположението на обект „Депо за инертни отпадъци със съоръжение за третиране - инсталация за третиране на строителни отпадъци, с цел последващото им оползотворяване“, с. Първенец, м. „Чакъла“, който е разположен извън урбанизирана територия, на 1500 м. от с. Първенец и съответно на около 700 м. - 750 м. от промишлени постройки, както и отстоянията до други населени места, както следва: до с. Златитрап - около 2300 м, до кв. Прослав на гр. Пловдив - около 2800 м., до Стоково тържище „Родопи 95” АД - 1500 м, до с. Брестовица - 3700 м., дават основание да се счита, че в настоящия момент няма наличие на въздействия по отношение влиянието на дейността на депото върху обектите подлежащи на здравна защита.

2.2 По отношение на здравно-хигиенните аспекти на околната среда и здравния риск в Доклада по ЕО е определено потенциално засегнатото население, като се идентифицират и охарактеризират рисковите фактори за увреждане на здравето на хората и се преценят възможностите за комбинирано, комплексно, кумулативно и отдалечено въздействие.

2.3 В Доклада за ЕО е анализирано съществуващото състояние по отношение на източниците на шум, вибрации и радиации, като е взето в предвид характера и степента на въздействие на различните източници, граничните стойности на шумовите нива за определена територия, оценка на доминиращите за населеното място видове вредни физични фактори.

2.4 В Доклада за ЕО са разгледани наличните и най-близки зони за защита на водите, техните качества, предназначение, отстояние от обекта и възможността да бъдат засегнати от реализирането на планираните дейности.

2.5 Територията за реализация на плана е отдалечена от СОЗ на разстояние 2,5 км. на северозапад. След направените в доклада проучвания и анализи, липсват ограничения, произтичащи от наличие на санитарно-охранителни зони около водовземни съоръжения за питейно-битово водоснабдяване или добив на минерални води.

1. С писмо на БД ИБР-Пловдив изх. № ПУ-02-79(1)/28.06.2019г. е изразено, че в Доклада по ЕО са разгледани повърхностните и подземни водни тела в обхвата на имота, като се използва информацията от Плана за управление на речните басейни (ПУРБ) на ИБР (2016-2021) по отношение на характеристиката, състоянието на водните тела и предвидените за тях мерки. Разгледани са и зоните за защита на водите съгласно чл. 119а, ал.1 от Закона за водите, попадащи в обхвата на имота. БД ИБР дава положително становище по ДЕО на ПУП-ПРЗ и ПП „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване“, тъй като изпълнението му ще доведе до бъдещо устойчиво развитие на територията, ще подобри качеството на живот на населението и ще допринесе за опазване на количеството и качеството на водите, и околната среда за постигане на значителен социален ефект.
2. С писмо изх. № 21А/11.01.2019г. Регионален археологически музей-Пловдив, информират, че в рамките на имот с №59032.14.60, с. Първенец, няма останки от археологически обекти-недвижими културни ценности.
3. С писмо изх. №56/1.02.2019г. на Регионален исторически музей е изразено, че в информационните масиви на музея, няма данни за наличието на недвижими културни ценности с исторически характер, исторически места и паметници на територията на имот с №59032.14.60, с. Първенец, община Родопи, област Пловдив.
4. С писмо изх. №104700-29/07.01.2019г. РДПБЗН, уточнява, че няма възражения, за така представения ДЕО на ПУП-ПРЗ и ПП, в рамките на имот с № 590332.14.60, с. Първенец, община Родопи, област Пловдив, като е изразено, че представената за разглеждане документация не противоречи на нормативните изисквания на РДПБЗН-Пловдив, от гледна точка на спазване на Закона за защита при бедствията.
5. ДЕО е съгласуван с ЕРЮГ и ВиК Пловдив с изразени положителни становища.
6. С писмо изх.№ РДГ10-5565/08.07.2019г., Регионална дирекция по горите-Пловдив, относно ДЕО на ПУП-ПРЗ и ПП е изразено, че имотът, предмет на разглеждане, както и всички съседни на него имоти не са горска територия и не притежават характеристика на гора.
7. По доклада за екологична оценка на ПУП-ПРЗ и ПП „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване“ има положителни съгласувателни становища от ОД на МВР-Пловдив, Кметство с. Първенец, Областна Дирекция земеделия-Пловдив и Напоителни системи – клон Марица.

10. Местоположение на Плана спрямо елементите на Националната екологична мрежа: ПИ59032.14.60, по КК на с. Първенец, местност „Чакъла“, общ. Родопи, обл. Пловдив, не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвидения план предложение е защитена зона: BG0001033 „Брестовица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Планът подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.6 от Закона за биологичното разнообразие.

След преглед на представената информация и на основание чл.37, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на плана, реализацията му няма вероятност да окаже значително отрицателно въздействие върху популации и местообитания на видове, предмет на опазване в защитената зона, предвид, че: 1) Територията, предмет не засяга границите на защитени зони, съгласно чл.5 от Закона за биологичното разнообразие, поради което с реализацията му не се очаква унищожаване, увреждане или влошаване състоянието на видове, предмет на опазване на най-близката защитена зона BG0001033 „Брестовица”. 2) Предвид характера на Плана и местоположението му, реализацията няма вероятност да доведе до нарушаване целостта и структурата на защитената зона, както и да окаже въздействие върху природозащитните и цели. 3) Предвидените в плана мерки и дейности не предполагат генериране на емисии и отпадъци във вид и количества, които могат да окажат значително отрицателно въздействие върху местообитания и видове, опазвани в най-близко разположената защитена зона.

11. Резултатите от анализа и оценката на предполагаемото въздействието върху околната среда и човешкото здраве показват, че реализацията плана е ориентиран към осигуряване на устройствени условия за създаване на база за екологосъобразно третиране на строителните отпадъци, образувани на територията на Общината и съседните общини.

11.1. При оценката на потенциалните въздействия на предвидените с ПУП-ПРЗ и ПП дейности са разгледани възможните последици и е оценена степента на въздействие от реализирането на Плана и са предложени набор от мерки за ограничаване на въздействието от плана върху околната среда.

12. В доклада за ЕО, екипът от независими експерти, е анализирал и оцененил „нулевата” алтернатива (отказ от реализирането на плана). При „нулевата алтернатива” съществуващото състояние на разглежданата територия ще се запази т.е. площадката, определена за изграждане на инсталацията за рециклиране на строителните отпадъци, представлява неизползваем общински имот – в миналото изплозван като незаконно сметище за депониране на отпадъци от различен произход. Нулевата алтернатива е отхвърлена. С реализирането на ПУП-ПРЗ и ПП ще се допринесе за устойчивото развитие в управлението на строителните отпадъци, ще се създадат устройствени условия за изграждане на депо за инертни отпадъци с инсталация за третиране, с цел последващото им оползотворяване, ще се постигне и подобряване на инфраструктурата за управление на отпадъците на местно ниво.

13. В хода на процедурата по екологична оценка са проведени консултации, резултатите от които са съобразени мотивирано и по подходящ начин в документацията по екологична оценка. Не са получени негативни становища и възражения.

**и при следните мерки и условия:**

**I. Мерки за предотвратяване, намаляване или възможно най-пълно отстраняване на предполагаемите необлагоприятни последствия от прилагането на *Подробен устройствен план – План за регулация и застрояване* (ПУП-ПРЗ) и *Парцеларен план* (ПП) „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване, в рамките на имот с №59032.14.60, с. Първенец, община Родопи, област Пловдив:**

**А. Общи**

1. Бъдещи инвестиционни предложения/планове, програми или проекти в обхвата на плана, за които се изисква провеждането на процедура по ОВОС/ЕО (по реда на глава шеста от ЗООС) и оценка на степента на въздействие с предмета и целите на опазване на защитените зони (по реда на ЗБР), да се одобряват по реда на съответния специален закон само след постановяване на съответния акт за съгласуване от РИОСВ Пловдив и при съобразяване с препоръките от извършените оценки.

 **Б. Мерки и условия за съобразяване и изпълнение при прилагането на ПУП-ПРЗ и ПП на „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване, в рамките на имот с №59032.14.60, с. Първенец, община Родопи, област Пловдив:**

1. Да се спазват изискванията на Наредба №6 от 27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци и Наредба №7 от 24.08.2004г. за изискванията, на които трябва да отговарят площадките за разполагане на съоръжения за третиране на отпадъци.
2. Да се изготви проект за рекултивация, който да бъде изцяло съобразен с изискванията на Наредба №26 от 02.10.1996г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт.
3. Отнемането и съхранението на хумусния пласт да бъде изцяло съобразен с изискванията на Наредба №26/02.10.1996г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт.
4. За всички бъдещи дейности, засягащи води и водни обекти да се провеждат необходимите процедури за водовземане и/или ползване на воден обект по реда на Закона за водите.
5. Преди въвеждане на обекта в експлоатация да се извърши оценка за безопасността на съхранение на опасни химични вещества и смеси, съгласно *Наредбата за реда и начина на съхранение на опасни химични вещества и смеси.*
6. С цел недопускане на неорганизирано емитиране на прах в атмосферния въздух следва да се заложат в настоящият план и изпълняват следните условия:
	1. да бъде изградена система за оросяване на площадката;
	2. да бъде осигурено водно оръдие за създаване на водна завеса и недопускане разпространението на прах извън границите на обекта;
	3. трошачната сортировъчна инсталация да е снабдена с оросителна система, а транспортните ленти да бъдат снабдени със средства за намаляване на емисиите на прахообразни вещества;
	4. при съхраняването на всички прахообразни материали да се предприемат мерки за намаляване на емисиите на прахообразни вещества в атмосферния въздух;
	5. товаренето на транспортните средства да се извършва при оптимизиране на условията за товарене и разтоварване с цел минимизиране на емисиите на прах;
	6. движението на транспортните средства на площадката да се извършва чрез плавен старт и на ниска предавка;
	7. всички транспортни средства, напускащи площадката да са с платнища, които да покриват инертния материал;.
	8. да се осигури измиване на транспортните средства, напускащи площадката;
	9. да се осигури оросяване на вътрешните пътища и измиване на подхода към площадката.
7. При реализиране на плана да се предвиди резервоар за събиране на инфилтратни води.
8. Относно битово-фекалните отпадъчни води – за предадените количества отпадъчни води да се води отчетност, като се събират приемно-предавателни протоколи, търговски документи (фактури) и оригинали на кантарните бележки от ПСОВ, в които изрично е записана чия отпадъчна вода е предадена за пречистване.
9. Да не се допуска заустване на отпадъчни води в повърхностен воден обект.
10. Биологичната рекултивация да се извърши само с местни дървесни и храстови видове. Да не се използват чужди и инвазивни видове.

**II. Мерки за наблюдение и контрол при прилагането на ПУП-ПРЗ и ПП на „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване, в рамките на имот с №59032.14.60, с. Първенец, община Родопи, област Пловдив:**

12. Община Родопи да изготвя доклади по наблюдението и контрола на въздействието върху околната среда при прилагането на ПУП-ПРЗ и ПП на „Депо за инертни отпадъци със съоръжение за третиране – инсталация за третиране на строителни отпадъци с цел последващото им оползотворяване, в рамките на имот с №59032.14.60, с. Първенец, община Родопи, област Пловдив, включително на мерките за предотвратяване, намаляване или отстраняване на екологичните щети в резултат на прилагането на плана. Докладите да се предоставят в РИОСВ-Пловдив за одобряване:

- ежегодно – в периода на строителството;

- веднъж на три години в останалия период на експлоатация.

13. Наблюдението и контролът да се извършват въз основа на следните мерки и индикатори:

|  |  |  |
| --- | --- | --- |
| **Мерки за наблюдение и контрол** | **Индикатори** | **Отговорен за предоставяне на информацията по индикатора** |
| Проследяване на въздействието върху водите | Установена промяна/влошаване в състоянието на водите | БД ИБРОбщина Родопи |
| Недопускане замърсяването на съседни терени с отпадъци | Замърсени терени | Община Родопи |
| Да се предвиди система за оросяване | Недопускане неорганизирано емитиране на прах | Община Родопи |
| Напускащите транспортни средства, площадката да са с платнища, които да покриват инертния материал | Недопускане неорганизирано емитиране на прах | Община Родопи |
| Физични фактори, шум | Контрол на шумовите показатели | Община РодопиРИОСВ-Пловдив |
| Опазване на културно историческото и археологическо наследство | Идентифицирани, разкрити и съхранени културни ценности | Община Родопи |
| Биологичната рекултивация да се извърши само с местни дървесни и храстови видове. Да не се използват чужди и инвазивни видове. | Контрол на дървесни и храстови видове, с които се извършва биологичната рекултивация | Община Родопи |

1. При констатиране на неблагоприятни последствия върху околната среда да се предложат и предприемат своевременно мерки за възможното им отстраняване.

**Настоящото становище не отменя задълженията на възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да послужи като основание за отпадане на отговорността съгласно действащата нормативна уредба по околна среда.**

**При промяна на плана, на възложителя или на някои от обстоятелствата, при които е било издадено настоящото становище, възложителят/новият възложител е длъжен да уведоми РИОСВ-Пловдив своевременно.**

**Съгласно разпоредбата на чл. 88, ал. 6 от ЗООС, становището губи правно действие, ако в срок от 5 години от влизането му в сила не е одобрен плана.**

**Становището може да бъде обжалвано чрез РИОСВ Пловдив пред Министъра на околна среда и водите и/или Административен съд Пловдив в 14-дневен срок от съобщаването му на заинтересованите лица по реда на Административнопроцесуалния кодекс.**

**Доц. Стефан Шилев…………………. …………………2019г. *Директор на РИОСВ - Пловдив***

Съгласували:............. Изготвили:

Д. Димитров, Директор Дирекция ПД В. Кацарова, гл. експерт………..

Ил. Хаджиева, юрисконсулт ………….. М. Михайлова, гл. експерт……